Kauno šokio teatro „Aura“ šokio spektaklis „JŪRA“
2025-11-16 18:00 (Europe/Helsinki) | Šiaulių dramos teatras
Renginio organizatorius – ŠIAULIŲ DAILĖS GALERIJA.

M. K. Čiurlionio simfonijos „Jūra“ (1903 – 1906) kompozicinė visuma pasižymi filosofine potekste, ryškiais gamtos vaizdiniais ir psichologiniu turiniu. „Jūros paveikslas, nuo seno viliojęs kompozitorių, ryškėjo kaip kovose apvalyto ir išaukštinto gyvenimo simbolis; aktyvi jėga, tragiškai lūždama ir iškilmingai prisikeldama, kreipėsi į paniekintą žmogaus vertingumą, kvietė kilti prieš amžiaus ydas ir priespaudą“. (Vytautas Landsbergis)
Choreografei Birutei Letukaitei M.K. Čiurlionio „Jūra“ tapo pagrindine metafora, siekiant kalbėti apie pakitusį šiuolaikinio žmogaus ir gamtos santykį, apie šių dienų skaudulius: toksinėmis medžiagomis užterštą Baltijos jūrą ir visuomenę, kuri užteršta fobijomis, egoizmu ir apatija. Pažeista gamtos ir
žmogaus pusiausvyra atneša abipusius negrįžtamus praradimus.
„Mokslininkai seniai ištyrė ir nustatė, kad Baltijos jūra yra labiausiai chemiškai užteršta jūra pasaulyje, kad joje pagautų žuvų negalima valgyti […] Baltijos jūra yra radioaktyviausia ne tik tarp jūrų, bet ir apskritai radioaktyviausias vandens telkinys pasaulyje.“ ( ELTA)
„Ko skundiesi, jūra?“, – daugiau kaip prieš 100 metų klausė kompozitorius, lyg nujausdamas būsimą Baltijos aimaną.

Režisierė – Birutė Letukaitė
Režisieriaus asistentė – Eglė Valadkevičiūtė-Marcinkevičienė
Kostiumų dailininkė – Eglė Sakalaitė
Šviesų dailininkas – Vilius Vilutis
Kompozitorius – Mikalojus Konstantinas Čiurlionis
Choreografė – Birutė Letukaitė
Aktoriai/atlikėjai: Kauno šokio teatras „Aura“, Nacionalinės Mikalojaus Konstantino Čiurlionio menų mokyklos Baleto skyriaus moksleiviai, Miko Petrausko scenos menų mokyklos šokių skyriaus moksleiviai.

Koncertas „Simfoninis baletas aštuonioms rankoms“
2025-11-20 18:00 | Šiaulių dramos teatras
Renginį organizuoja Šiaulių Lions klubas „Alka”.

Koncertas „Simfoninis baletas aštuonioms rankoms“ – tai užburiantis artistiškumo ir inovatyvumo derinys. Šiame išskirtiniame fortepijoninio kvarteto pasirodyme dalyvauja keturi pianistai virtuozai, kamerinio ansamblio ,,Neišskiriamieji pianistai” nariai: Lukas Gedvilas, Julija Bagdonavičiūtė , Gabija Maknavičiūtė ir Kamilė Zaveckaitė.
Prieš penkiolika metų susikūręs kvartetas manevringais judesiais ir vėl pražys momento sukurtoje simfonijoje, o neįtikėtiną sinchronizaciją ir darnią sinergiją klausytojai patirs ne tik ausimis, bet ir akimis! Šį koncertą išskiria neįprastas repertuaras, siūlantis gaivius klasikinės muzikos kūrinius, viliojančius publiką žavių šokio melodijų ir harmonijų gobelenu.

Ateities balsai | Tarptautinis vaikų ir jaunimo chorų festivalis
2025-11-22 16:30 | Koncertų salė „Saulė”
Lapkričio pabaigoje Šiauliai vėl taps dainuojančios jaunystės sostine – mieste vyks tarptautinis vaikų ir jaunimo chorų festivalis „Ateities balsai”, suburiantis talentingus jaunuosius choristus iš Lietuvos ir užsienio.
Ši unikali chorinės muzikos šventė kviečia susiburti ne tik scenos partnerius, bet ir žiūrovus, norinčius pasimėgauti nuoširdžiu, profesionaliu ir įkvepiančiu jaunimo muzikavimu.
Festivalio koncerte dalyvaus aukštu meniniu lygiu ir turtinga koncertine patirtimi išsiskiriantis Šiaulių berniukų ir jaunuolių choras „Dagilėlis”, vienas žymiausių vaikų chorų Čekijoje „Severaček”, prestižinis merginų choras „Liepaitės”, viena ryškiausių vaikų chorinės muzikos žvaigždžių Lietuvoje – vaikų choras „Ugnelė”, Vydūno gimnazijos vaikų choras bei jautriu muzikiniu interpretavimu garsėjantis Kauno berniukų ir jaunuolių choras „Varpelis”.
Šis festivalio koncertas – tai išskirtinė galimybė vienoje scenoje išgirsti geriausius vaikų ir jaunimo chorus, žavinčius profesionalumu, emocionalumu ir žavia jaunatviška energija.

Respublikinis liaudiškų šokių festivalis ŠOKYJE MES ESAM
2025-11-23 13:00 | Koncertų salė „Saulė”
Lapkričio 23 d. 13 val. koncertų salėje „Saulė“ vyks Respublikinis liaudiškų šokių festivalis „Šokyje mes esam“, skirtas liaudiškų šokių kolektyvo „Liuoksinis“ 10-ajam sezonui J. Janonio gimnazijoje paminėti.
Dalyvauja:

Šiaulių rajono savivaldybės kultūros centro vaikų liaudiškų šokių studija „Diemedėlis“, vadovė Loreta Lideikienė.
Joniškio Mato Slančiausko progimnazijos ir „Aušros“ gimnazijos šokių studija „Kibirkštėlė“, vadovai Sandra Paulavičienė ir Adelė Marija Paulavičiūtė.
Kelmės kultūros centro merginų liaudiškų šokių grupė „Levandrėlės“, vadovė Dijana Bakšienė.
Šakių kultūros centro jaunimo liaudiškų šokių grupė „Pynė“, vadovė Vitalija Venienė.
VU Šiaulių akademijos merginų šokių grupė „Saulė“, vadovė Adelė Gružienė.
Panevėžio Juozo Balčikonio gimnazijos liaudiškų šokių grupė „Siaustinis“, vadovė Kristina Nainienė.
Šiaulių Didždvario gimnazijos vaikų ir jaunimo tautinių šokių ansamblis „Šėltinis“, vadovai Violeta ir Romas Laugaliai, Greta Petrauskė, Germanas Urbonavičius.

Festivalį organizuoja liaudiškų šokių kolektyvas „Liuoksinis“, vadovai Asta Rimkuvienė, Mantas Meškauskas ir Šiaulių Juliaus Janonio gimnazija.

ANYANYA x ŠIAULIŲ BIGBENDAS: gyvo garsi magija Šiauliuose!
2025-11-27 18:00 | Koncertų salė „Saulė”
Lapkričio 27 d. Šiaulių koncertų salėje „Saulė“ skambės ypatingas balsas – į sceną žengs charizmatiškasis Anyanya, o užnugaryje jį lydės profesionalus ŠIAULIŲ BIGBENDAS!
„Lietuvos balso“ nugalėtojas ir nacionalinės „Eurovizijos“ finalininkas užburia energija, ekspresija ir jausmingu vokalu, kuris peržengia įprastas muzikos žanrų ribas ir nepalieka abejingų.
Šį vakarą laukia ne tik visiems pažįstamos melodijos, bet ir specialiai paruoštos staigmenos, kurios suteiks koncertui išskirtinumo ir garantuos nepamirštamus įspūdžius.
Nepraleiskite progos patirti tikrą gyvo garso magiją – lapkričio 27 d. 18:00 val. koncertų salėje „Saulė“!

Renginio trukmė: 1 val. 15 min.
Nemokamai: vaikai nemokamai neįleidžiami.
Nuolaidos: netaikomos.
Bilietus platina: https://www.ticketmarket.lt/lt/e/renginys/anyanya-koncertu-sale-saule-siauliai-bilietai-2025

Legendinės grupės iš Ukrainos „Fristail“ koncertas „Ah kakaya ženšina“
2025-11-28 18:00 | Šiaulių kultūros centro Didžioji koncertų salė (Aušros al. 31)
Legendinė grupė iš Ukrainos „Fristail“ (ФРИСТАЙЛ) sugrįžta į Lietuvą su garsiausiais savo hitais – „Ah, kakaja ženščina“, „Metelica“, „Bol’no mne, bol’no“ ir kitais.
Per ilgą kūrybinę karjerą grupė koncertavo daugelyje pasaulio šalių – jų pasirodymai sulaukė ovacijų JAV, Izraelyje, Vokietijoje, Anglijoje ir kitur. Grupės įkūrėjų sukurtos dainos iki šiol skamba radijo stotyse visame pasaulyje.
Publikos mylimi „Fristail“ atlikėjai – Sergejus Kuznecovas, Nata Nedina, Sergejus Ganža, Jurijus Zirka ir kiti – pristatys koncertinę programą, kurioje skambės geriausi grupės hitai. Tai bus ryškus, gyvas, šventiškas ir jaukus renginys, kupinas dvasinės šilumos.
Renginio akcentas – originali scenografija ir įspūdingas muzikinis šou. Atlikėjų sceninį įvaizdį ir kostiumus kūrė profesionali mados dizainerių komanda.
Renginio trukmė: ~2 val.

Koncertas „Giesmė mus kelia ir gaivina“
2025-11-30 14:00
Lapkričio 30 d. 14 val., po šv. Mišių, Šiaulių Švč. Mergelės Marijos Nekaltojo Prasidėjimo bažnyčioje (Gegužių g. 57) vyks koncertas „Giesmė mus kelia ir gaivina“, skirtas chorų globėjos Šv. Cecilijos dienai paminėti.
Dalyvauja Kuršėnų kultūros centro mišrus choras „Gija“ (vad. Jovita Bražukienė), Kuršėnų meno mokyklos jaunių choras „Da Capo“ (vad. Hana Mockienė), Akmenės rajono savivaldybės kultūros centro mišrus choras „Cementininkas“ (vad. Žydrūnė Kazlauskaitė), Kelmės kultūros centro mišrus choras „Cantio“ (meno vad. Dalia Miklovienė), Šiaulių rajono savivaldybės kultūros centro Ginkūnų filialo moterų choras „Šaltinis“ (vad. Birutė Andriukaitienė), Pakruojo kultūros centro Rozalimo skyriaus moterų choras „Gaudulė“ (vad. Jūratė Skorupskienė), Respublikinės Šiaulių ligoninės choras „Musica Vitae“. (vad. Rimantas Narkus), Šiaulių kultūros centro kamerinis choras „Vasara“ (meno vad. Kornelijus Luotė).
Renginio trukmė: ~1 val.
Renginys nemokamas

Miuziklas „VELNIO NUOTAKA“
2025-12-02 18:30 | Koncertų salė „Saulė”
Į sceną sugrįžta geriausias lietuviškas miuziklas „Velnio nuotaka“!
Jau per premjeras didžiausiose Lietuvos arenose pristatytas V. Ganelino ir S. Gedos miuziklas sulaukė milžiniško publikos susidomėjimo – bilietai tirpo vos atsiradę prekyboje. 2012-2013 metais pastatymas aplankė visus didesnius Lietuvos miestus, spektaklį pamatė daugiau kaip 30 tūkstančių žmonių ir abejingų jam nebuvo – po kiekvieno spektaklio žiūrovai braukė ašaras ir negailėjo audringų aplodismentų.
Geniali Viačeslavo Ganelino muzika, šmaikštūs Sigito Gedos tekstai, atnaujinta pastatymo scenografija ir puikiai žinomi Lietuvos atlikėjai vėl kviečia žiūrovus kartu išgyventi jautrią istoriją apie amžiną gėrio ir blogio kovą, tragikomiškas laimės paieškas, kuriose realybė pinasi su mistika, o tautosakos motyvai, paskaninti lietuvių liaudies humoru, lydi tyrus herojų meilės jausmus.
Šis kūrinys išties nemirtingas – tai pirmas lietuviškas miuziklas, sukurtas Kazio Borutos apysakos „Baltaragio malūnas“ motyvais. 1973 m. režisieriaus Arūno Žebriūno sukurtas muzikinis filmas yra aukso raidėmis įrašytas į mūsų kino istoriją ir dažnai vadinamas pirmąja lietuviška roko opera, nes buvo sumanytas kaip savotiškas atsakas A. L. Webberio kūriniui „Jėzus Kristus superžvagždė“. Tad ir šiandien, praėjus penkiems dešimtmečiams nuo sukūrimo, miuziklo „Velnio nuotaka“ šlovė neblėsta, o žiūrovų meilė – tik stiprėja. Jūs net neįsivaizduojate, kokia iš tikrųjų velniava dėjosi tuometiniame Paudruvės krašte… Ateikite ir patys viską pamatysite
Pagrindiniuose vaidmenyse:
Uršulė – Irena Starošaitė.
Baltaragis – Giedrius Arbačiauskas.
Pinčiukas – Tomas Alenčikas (Alenchicco).
Anupras – Vladas Kovaliovas, Aleksandras Dirmantas.
Jurga – Deimantė Varmauskaitė, Karolina Stankevičienė (Kauno ir Klaipėdos muzikinių teatrų aktorė).
Girdvainis – Kasparas Varanavičius (projekto muzikines kaukė nugalėtojas), Donatas Kaikaris.
Raupys – Martynas Stankevičius (Kauno ir Klaipėdos muzikiniu teatru aktorius).
Marcelė – Karolina Činikaite, Deimantė Varmauskaitė.
Net 10 šokėjų.
Režisierius – Andrius Kurienius.
Scenografas – Ramunė Skrebūnaitė.
Choreografas – Edgaras Šnipaitis.
Kostiumu dailininkas – Vaida Daukšienė.
Garso režisierius – Vytautas Naunčikas.
Šviesu režisierius – Edvardas Raguckij.
Muzikos aranžuotė – Andrius Gružauskas.

Bilietai platinami ir kakava.lt
Renginio trukmė: 2 val. 20 min.
Pertrauka: 20 min.
Nemokamai: vaikai nemokamai neįleidžiami.

Koncertas „Skambiosios „DAGILĖLIO“ Kalėdos“
2025-12-04 18:00 | Koncertų salė „Saulė”
Šventiniu laikotarpiu kviečiame pasinerti į muzikos šviesą ir gerumą koncerte „Skambiosios „Dagilėlio“ Kalėdos“!
Scenoje skambės Šiaulių „Dagilėlio“ dainavimo mokyklos chorų atliekamos kalėdinės giesmės, klasikiniai ir šiuolaikiniai kūriniai kupini šilumos, džiaugsmo bei žiemos stebuklo dvasios.
Tegul šis vakaras tampa ypatingu stabtelėjimu prieš didžiąsias metų šventes – laiku, kai muzika primena apie viltį, bendrystę ir meilę.
Programa: Kalėdinės giesmės, klasikiniai ir šiuolaikiniai kūriniai.

Respublikinis liaudiškų šokių festivalis „Rieda, sukas metų ratai 2025“
2025-12-04 18:00 | Šiaulių kultūros centro Didžioji koncertų salė (Aušros al. 31)
Gruodžio 4 d. 18 val. Šiaulių kultūros centre vyks respublikinis liaudiškų šokių festivalis „Rieda, sukas metų ratai 2025“.
Šiemet, tradiciniu tapęs, respublikinis liaudiškų šokių festivalis „Rieda, sukas metų ratai 2025“ suburs 11 šokių kolektyvų iš įvairių Lietuvos miestų ir miestelių. Scenoje pasirodys daugiau nei 380 šokėjų, kurie dovanos žiūrovams savo spalvingus, energingus, gyvybingus šokius ir geras emocijas. Festivalio dalyviai pristatys tradicinį ir šiuolaikiškai interpretuotą liaudišką šokį, muzikos ir judesio grožį.
Dalyvauja Šiaulių Dainų progimnazijos liaudiškų šokių studija „Šermukšnėlė“ (meno vad. Indrė Šerpytienė, vad. Evaldas Račkauskas), Vilniaus miesto vaikų liaudiškų šokių kolektyvas „Rasodėlė“ (vad. Živilė Adomaitienė), Mažeikių choreografijos mokyklos vaikų ir jaunimo liaudiškų šokių studija „Kauškutis“ (meno vad. Jolanta Tendienė, vad. Eglė Vitkauskienė, koncertmeisterė Zita Sukurienė), Plungės kultūros centro liaudiškų šokių studija „Suvartukas“ (vad. Ilona Baltikauskaitė), Šakių kultūros centro jaunimo liaudiškų šokių grupė „Pynė“ (vad. Vitalija Venienė), Pasvalio Lėvens pagrindinės mokyklos jaunių liaudiškų šokių kolektyvas „Bruknelė” (vad. Nida Sakalauskienė), Šiaulių rajono savivaldybės kultūros centro vaikų liaudiškų šokių studija „Diemedėlis“ (vad. Loreta Lideikienė ir Mantas Meškauskas), Klaipėdos karalienės Luizės jaunimo centro choreografijos studija „Inkarėlis” (vad. Justė Tulickienė, Matas Stirbys, Donata Meiliūtė-Paulauskienė), Jeronimo Kačinsko muzikos mokyklos mergaičių liaudiškų šokių grupė „Subatėlė“ (vad. Eglė Baltriukienė), Vilkaviško kultūros centro merginų šokių kolektyvas (vad. Sonata Jankienė), Šakių rajono meno mokyklos liaudiškų šokių studija „Šakietukas“ (vad. Justė Lukauskienė).
Renginio trukmė: ~1 val. 30 min.

Koncertas KELIAS Į ŽVAIGŽDES. 20 METŲ
2025-12-05 19:00 | Šiaulių arena
Populiariausias visų laikų muzikinis realybės šou Lietuvoje „Kelias į žvaigždes“ grįžta! Sunku patikėti, bet nuo šio projekto gimimo jau praėjo dvidešimt metų, todėl tikra svajonių balsų rinktinė nusprendė – metas švęsti jubiliejų su visa Lietuva.
Dainos, kurios tiesiogine prasme sudrebino visą pramogų pasaulį ir tapo nemariais, iki šiol skambančiais ir daugelio mintinai dainuojamais hitais. Jų atlikėjai, kadaise nedrąsiai žengę pirmuosius žingsnius scenoje, o po realybės šou „Kelias į žvaigždes“ sužibę ryškiai lyg galaktikos.
„Kelias į žvaigždes. Po dvidešimties metų“ – tai įspūdinga kelionė laiku, suskambėsianti kiekvieno šio realybės šou gerbėjo širdyje.

K. Kerbedžio koncertas „Toks vienintelis”
2025-12-06 19:00 | Šiaulių arena
Stipriausio balso savininko Kastyčio Kerbedžio dienotvarkė šiuo metu itin užimta. Atlikėjas jau turi planą metams į priekį ir su jam būdingu atidumu bei kruopštumu ruošiasi būsimam turui, kuris įvyks šių metų gruodžio mėnesį net penkiose didžiausiose Lietuvos arenose. Tai bus jau net ketvirtas atlikėjo tokio mąsto turas. Nors laiko, atrodytų, dar daug, tačiau scenos legenda nemėgsta palikti visko paskutinei minutei, tad jau dabar suplanuotos ir tikslios datos, užsakytos visos penkios arenos ir dėliojama pasirodymų programa. „Toks vienintelis“ – taip skamba K. Kerbedžio turo pavadinimas.
„Iš tiesų, kas galėtų paneigti, kad jis ne vienintelis? Kito tokio Lietuvoje tikrai nėra“, – šypsosi K. Kerbedžio prodiuseris Aras Vėberis. Kuo šis turas skirsis nuo kitų didelio pasisekimo sulaukusių turų? „Manau, jei toks vienintelis, tai, galbūt ir paskutinis“, – sako K. Kerbedis. Nejaugi galingiausio balso savininkas nebedžiugins daugiau naujomis dainomis ir neberengs turų po Lietuvą? „Negaliu pasakyti: dabar esu sutelkęs visas mintis ir energiją ties būsimu turu, o kas bus toliau, dabar apie tai kalbėti nenoriu“, – taip duodamas peno spėlionėms atsakė scenos legenda. „Galiu nuraminti, kad tikrai išgirsite mano viso gyvenimo hitus ir laiko patikrintas dainas, o naujienų ištroškusiems gerbėjams taip pat bus ką pasiklausyti ir ką pamilti, nes jau turiu įrašęs naujų dainų ir kelias dar planuoju įrašyti“, – šiek tiek būsimos programos uždangą praskleidžia Kastytis. Na, o kol jis siuvasi sceninius kostiumus, dėlioja programą ir kuria naujas dainas, kviečiame jau dabar pagalvoti, ką veiksite šių metų gruodžio mėnesį: galbūt viena prasmingiausių dovanų Jums ir Jūsų artimiesiems būtų apsilankymas Kastyčio Kerbedžio koncerte? Juk prieššventinio maratono metu tikrai norėtųsi sustoti kaip tam traukiniui, nes bus pats laikas pasiklausyti tokio vienintelio atlikėjo Lietuvoje!
K. Kerbedžio turas per Lietuvą – „Toks vienintelis“: 12 06 Šiaulių arenoje

MARTYNAS LEVICKIS ir „Mikroorkéstra“ | METŲ LAIKAI
2025-12-07 18:30 | Koncertų salė „Saulė”
Venecijiečiai Giovanni Battista ir Camilla Vivaldi, kovą, prieš 347 metus, sulaukė pirmagimio, kuriam davė Antonio vardą. Paskui į pasaulį atėjo dar trys dukros ir du sūnus, kurie ateityje niekuo nepasižymėjo, tik gatvės muštynėmis. Šeima sunkokai vertėsi. Pasirodė, kad jos galva – barzdaskutys Giovanni Battista – buvo ne šiaip kirpėjas, o širdyje – muzikantas. Jau suaugęs jis tapo profesionaliu smuikininku ir, žvelgiant į darbovietę, dar ir tikrai ne prastu – griežė Venecijos pasididžiavimu laikomoje Šv. Morkaus bazilikoje.

Dar vaikystėje straksėdamas palei tuomet švarius ir blogo kvapo neskleidusius Venecijos kanalus, Antonio niūniuodavo melodijas. Straksėjo atsargiai, nes nuo mažumės kamavo astma. Į muziką linkusį vyriausiąjį sūnų groti smuiku išmokė būtent tėvas. Tačiau tapti muzikos profesionalu tas pats tėvas ir neleido – pastūmė į finansiškai garantuotą kunigo kelią. Po net dešimt metų trukusių mokslų Antonio gavo ne tik įšventinimą, bet ir Il Prette Rosso – Raudonojo kunigo pravardę. Ją lėmė jaunystėje rusva vešli ševeliūra. Sklido prieštaringos kalbos ir apie jo dievotumą, ir apie šiltus ryšius su damomis, o kaip buvo išties – argi svarbu? Svarbu yra muzika.

Il Prette Rosso Dievo tarno karjera nebuvo ilga dėl silpnos sveikatos. Pasitraukęs iš kunigystės, jis tapo maestro di violino mergaičių prieglaudoje Pio Ospedale della Pietà Venecijoje ir nuo to laiko užsiėmė vien muzika. Mokytis meistriškumo pas jį važiavo smuikininkai iš visos Europos, o maestro dar ir daug rašė, kur bepersikeltų gyventi. Kai Antonio buvo 47-eri, išleistas jo kultinis ciklas „Metų laikai“ (parašytas anksčiau). Savo dienas garsusis kompozitorius baigė Vienoje visiškame skurde, o šiandien tik iš „Metų laikų“ būtų milijonierius – kūrinys atliekamas taip dažnai, kad įmokos už autorines teises iš viso pasaulio kapsėtų kiekvieną dieną.

Kažin, ką didis maestro pasakytų apie Martyno Levickio ir jo ansamblio „Mikroorkéstra“ „Metų laikus“? Ko, jei turėtume laiko mašiną, į Vilnių atvykusio Antonio klaustų Martynas? Greičiausiai pakviestų šaltibarščių ir pokalbis būtų pasiutusiai ilgas.

Prie Vivaldi muzikos Martynas Levickis pirmąsyk prisilietė prieš beveik dvidešimt metų, kai pirmasis Lietuvoje pradėjo groti savo paties parengtas „Metų laikų“ transkripcijas akordeonu. Novatoriškas šio kūrinio atlikimas Martynui vėliau taip pat atvėrė kelius ir į tarptautinę klasikinės muzikos sceną. Jo atliekami „Metų laikai“ skambėjo prestižiniuose festivaliuose Pietų Korėjoje, Italijoje, Vokietijoje, Kinijoje. „Vivaldi mano gyvenime atsirado senokai, bet kaskart aš jame randu vis naujų dalykų“, – pasakoja Martynas. Jis nepritaria, kad šie opusai jau išnaudojo savo gylį ir prasmę, „aš žinau ir savo darbu įrodau, kad net ir kultiniame opuse galiu išieškoti naujų sąskambių.“ Beje, vėliau, norint atlikti Vivaldi dar kitaip, susibūrė „Mikroorkéstra“.

Taip, kaip vaikas Antonio nuolat niūniavo melodijas gimtoje Venecijoje, mažytis Martynas vasaros sodyboje Šiaurės Lietuvos miškuose, pasipuošęs raudona skraiste ir juodu cilindru, nešinas kone už save didesniu akordeonu, įkvėpimo sėmėsi iš paukštelių balsų, lapų šlamėjimo ir liaudies dainų. Meilę liaudies dainoms padėjo užauginti ir bičiulystė su močiutėle Teresėle, – vaikystėje Martynas mėgo lankytis kaimynystėje buvusioje jos trobelėje plūkta asla. Teresėlės dainuojama „Šiū namo“ ir kitos visam laikui įsirėžė į širdį ir tapo kūrybos pagrindu.

Pamažu gimė meilė liaudies dainoms, kurios, aranžuotos akordeonui, sudėtos į garsųjį jo albumą „Autograph“. Ypatingą vietą Martyno kūryboje užimančios „Leliumoj“, Šiū namo“, „Beauštanti aušrelė“ ir kitos koncerte gražiai derės tarp „Metų laikų“ dalių.

Gyvo garso koncertas „Teatro Žvaigždės“
2025-12-08 18:00 | Koncertų salė „Saulė”
„Teatro Žvaigždės“ – gyvo garso koncertas su komedijos prieskoniu, kuriame aktoriai Jokūbas Bareikis ir Oneida Kunsunga kartu su profesionalia muzikantų grupe atgaivins gražiausius teatro, kino ir bardų kūrinius. Tai šilti, nuoširdūs ir kartu linksmi pasirodymai: dainos, užkulisinės istorijos, teatriniai etiudai, improvizacijos ir interaktyvūs momentai su žiūrovais, kurių dėka kiekvienas vakaras tampa unikalus. Speciali scenografija ir šviesų dizainas kurs šventišką žiemos švenčių nuotaiką – idealų gruodžio koncertų turui.

Kodėl verta ateiti:
– Žinomi aktoriai: Jokūbas Bareikis ir Oneida Kunsunga su profesionalia muzikantų ir vokalisčių grupe;
– Repertuaras: populiariausi lietuviški teatro, kino ir bardų hitai, prisiminimų kupinos dainos ir užkulisinių pasakojimų istorijos;
– Interaktyvumas: improvizacijos, etiudai ir įtraukiantys dialogai su publika;
– Šventinė atmosfera: speciali scenografija ir šviesų dizainas;
– Išskirtinis ir vienintelis turas, kuriamas specialiai kalėdiniam laikotarpiui.

Rezervuokite bilietus ir pasitikite šventes su „Teatro Žvaigždėmis“ — vakaru, kuriame juoksimės, dainuosime, o kartais nubrauksime ir ašarą.

Kalėdinis koncertas „Vitalijai Katunskytei 70 atminti“
2025-12-08 18:00 | Šiaulių kultūros centro Kamerinė salė (Aušros al. 31)
Gruodžio 9 d. 18 val. Šiaulių kultūros centre vyks kalėdinis koncertas „Vitalijai Katunskytei 70 atminti“.
Šiais metais mūsų mylimai, šviesaus atminimo scenos primadonai Vitalijai Katunskytei būtų sukakę septyniasdešimt metų.

Ta proga, šis šventinis koncertas skirtas jos atminimui.

Gražiausiomis dainomis ir atsiminimais vakaro metu dalinsis nuostabi dainininkė Monika Katunskytė, kuri atliks gražiausias dainas. Monika vakaro metu ne tik dainuos, bet ir dalinsis prisiminimais apie savo mamą.

Dainų autorė ir atlikėja, scenos legenda Jūratė Miliauskaitė padovanos savo naują kūrybą, dainininkė laukia susitikimo ir yra pasiilgusi Šiaulių publikos.

Ilgametis Vitalijos Katunskytės scenos partneris atlikėjas ir kūrėjas Aidas Manikas kiekvienais metais miesto publikai dovanoja naujausias savo kūrybos dainas ir gerą nuotaiką, šiais metais atlikėjas irgi žada daug malonių akimirkų.

Žavingoji atlikėja Sandra Gircytė, kuri visada žavi savo nuostabiu balso tembru ir jausmingomis dainomis, koncerte atliks skambiausias dainas.

Jūsų visų laukia jaukus, kupinas gerų emocijų, skambių dainų ir nuoširdaus bendravimo prisiminimų vakaras.

Renginio trukmė: ~1 val. 30 min.

Spektaklis „DVIESE ANT STOGO“
2025-12-09 18:00 | Koncertų salė „Saulė”
Mantas Jankavičius po 12 metų pertraukos teatro scenoje: tai meilės istorija, kuria galima patikėti.
Po ilgos pertraukos į teatro scena sugrįžta aktorius ir dainininkas Mantas Jankavičius. Kaip pats sako, jis sugrįžta kaip „sėkmės dueto” dalis – Mantas atliks pagrindinį vaidmenį aktoriaus, režisieriaus ir ilgamečio bičiulio Dainiaus Kazlausko muzikiniame spektaklyje „Dviese ant stogo”.
Komiškų situacijų kupinoje romantinėje dramoje „Dviese ant stogo” Mantas pagrindinį vaidmenį atlieka kartu su aktore Adelė Šuminskaitė. Kartu su scenos partnere duetas pasakoja apie neįmanomą dviejų jaunų žmonių meilę, ilgesį bei lūkesčius, primena apie laikui nepavaldžias vertybes. Spektaklyje taip pat gyvai skamba ir Manto dainos , viena iš jų – vos prieš porą savaičių išleista, būtent šiam spektakliui kurta daina „Dviese ant stogo”.
——————————–
Spektaklio režisierius D. Kazlauskas sako, kad tokių istorijų kaip „Dviese ant stogo” nėra daug – rasti naują kampą papasakoti apie žmonių santykius, pateikti istoriją įdomiai, jausmingai, skoningai yra iššūkis tiek spektaklį kuriantiems, tiek jame vaidinantiems, tad režisierius itin džiaugiasi rezultatu.
„Žmogaus gyvenimas nėra reikšmingas. Dideli dalykai, kurie vyksta su mumis, atrodo reikšmingi tik mums patiems. Kaip padaryti, kad tavo istorija būtų reikšminga ir tam, kuris ją žiūri? Kad ji būtų suprantama, prieinama, atpažįstama, sukeltų empatiją? Manau, tai buvo didžiausias iššūkis ir šiandien mums tai pavyko padaryti”, – sako režisierius ir priduria tikintis, jog šis spektaklis bus lankomas ir mylimas, kad gyvens dar ilgą gyvenimą šalies scenose.
——————————-
Mantas pasakoja, kad su režisieriumi Dainiumi Kazlausku jie pažįstami daugybę metų, tačiau artimesnė draugystė prasidėjo filmo „Tadas Blinda. Pradžia” kino aikštelėje, kur jie kartu vaidino.
„Po šio filmo Dainius pasiūlė man vaidmenį spektaklyje „Laisvi drugeliai”, kuris galiausiai tapo neįtikėtinai sėkmingu, buvo rodomas beveik 8 metus. Tad ir šis pasirinkimas kartu dirbti nebuvo atsitiktinis – vadinčiau mus „sėkmės duetu”, – sako Mantas. – Su Dainiumi galėčiau eiti ir į pasaulio kraštą, ir į žvalgybą, ir visur kitur. Tikiu juo ir tikiu šio naujo spektaklio sėkme.”
Aktorius ir dainininkas pripažįsta, jog teatro žanras jam yra brangus ir artimas, jis pats yra dažnas spektaklių lankytojas, o tamsi ir nekasdieniška erdvė leidžia pabūti su savimi, susitapatinti su personažais, priveda prie egzistencinių klausimų apsvarstymo, kas yra labai svarbu ir reikalinga.
„Myliu teatrą ir esu laimingas, kad turiu talentingų režisierių pasitikėjimą. Kartais smagu pakeisti profilį, pailsėti nuo koncertinės veiklos, susitikti ir sukurti santykį su žiūrovu kitokiu – teatro – būdu. Laukia nuostabus pasirodymai ir džiaugiuosi būdamas to dalis”, – sako Mantas.
——————————————–
Pagrindinę veikėją spektaklyje „Dviese ant stogo” vaidinanti aktorė Adelė Šuminskaitė džiaugiasi, jog pagaliau yra kam pasakoti šią gražią dviejų žmonių istoriją – pagaliau, po ilgo darbo repeticijose ir tuščiose salėse, ją išgirdo ir pajautė žiūrovai. „Labai gera matyti, kaip jie klauso, girdėti, kaip juokiasi, jausti, kaip liūdi kartu – tai sukelia didelį dėkingumo jausmą.”
„Su Mantu kartu dirbome pirmą kartą, tačiau viskas buvo paprasta ir labai jauku, nebuvo jokių barjerų ar įtampų, – pasakoja aktorė. – Šiame spektaklyje ant scenos esame tik dviese, tad jautėme visišką partnerystę, pasitikėjimą vienas kitu ir stipriai vienas kitą palaikėme.”
—————————————–

DAINOTAS VARNAS ir Kauno bigbendas „Aplink pasaulį per 100 minučių“
2025-12-10 18:00 | Koncertų salė „Saulė”
Ar nors kartą svajojote leistis į kelionę aplink pasaulį? Ar dažnai sakėte sau, kad „kada nors, kai tik turėsite laiko“?
O jei jums pasiūlytume aplankyti 15 šalių, išgirsti 7 kalbas, pajusti kultūros dvelksmą, o kelionei paskirti tik vieną vakarą?
Turbūt jau supratote, kad tai ne paprasta, o muzikinė kelionė, į kurią jus nuoširdžiai kviečia Dainotas Varnas ir Kauno bigbendas.
Aplink pasaulį per 100 minučių – taip vadinasi naujausia dainininko programa, kurioje: Didžiosios Britanijos, Airijos, Prancūzijos, Portugalijos, Italijos, Ispanijos, JAV, Kanados, Meksikos, Kubos, Švedijos, Norvegijos, Šveicarijos, Turkijos ir net Libano žvaigždžių garsūs kūriniai.
Dainotas Varnas pasirengęs dainuoti ne tik lietuviškai, angliškai, prancūziškai, ispaniškai, portugališkai, turkiškai, bet net ir arabiškai.
Visi galite nuspėti, kad Švediją atstovaus legendinės ABBA daina, o Portugalija prašyte prašosi Salvadoro Sobralio megahito „Amor Pelos Dois“, tačiau ne viskas muzikinėje kelionėje aplink pasaulį taip lengvai prognozuojama.
Dainotas Varnas kūrinius rinko labai apgalvotai: jie visi labai gerai žinomi, bet nemaža dalis savyje slepia ir siurprizą.
Ar žinojote, kad garsusis „Metallica“ hitas „Whiskey in the Jar“ iš tiesų yra airių liaudies daina, kurią pirmieji išgarsino grupė „The Dubliners“? Ar galite įsivaizduoti, kad garsioji „Guantanamera“ kilusi iš Kubos, o jos žodžiais tapęs eilėraštis buvo sukurtas IX amžiuje? Ar esate girdėję, kaip legendinis Franko Sinatros kūrinys „My Way“ skamba ispaniškai? Jį yra sudainavę legendiniai „Gipsy Kings“. Būtent jų versiją į programą įtraukė D. Varnas.
„Atvykus“ į Ameriką, žiūrovų taip pat laukia nemenkas siurprizas: ar norite spėti amerikiečių kūrinio pavadinimą? Tas pavadinimas yra ir vienintelis visos muzikinės kompozicijos žodis. Pati melodija – labai garsi ir daugumai tikrai žinoma.
„Tai bus pati įvairiausia kalbiškai ir kultūriškai, pati gražiausia muzikaliai ir, nebijau net sakyti, pati geriausia mano programa. Jau dabar repetuodami girdime, kaip nuostabiai ji skamba“, – pasakojo D. Varnas.
Programa Aplink pasaulį per 100 minučių ir trunka maždaug valandą keturiasdešimt minučių. Tai ne tik koncertas, bet ir teatralizuotas pasirodymas, lydimas specialiai sukurtos scenografijos, šviesų efektų, multimedijos. „Scenai gaminame dekoracijas, o kiekvienos šalies dainai kuriame šviesų šou pagal jos vėliavos spalvas“, – mažą dalelę būsimos vizualikos atskleidžia dainininkas.

Kalėdinis labdaros vakaras „NAKTIS PARYŽIUJE“
2025-12-12 18:00 | Koncertų salė „Saulė”
„Naktis Paryžiuje“ – tai koncertas, kuriame muzika taps tiltu į prancūzišką svajonę. Salėje užges šviesos, o pirmieji akordai nukels į miestą, kurio gatvės alsuoja poezija, o kiekviena kavinė turi savo meilės istoriją.
Šio vakaro metu skambės legendinės prancūzų estrados dainos iš Édith Piaf, Dalida ir Charles Aznavour repertuaro – melodijos, kurios ne tik užkariavo pasaulio scenas, bet ir paliko gilų pėdsaką žmonių širdyse.
Tai bus kelionė po Paryžiaus kabaretus ir mažus muzikinius teatrus, kur nuo senų laikų žodžiai ir melodijos pynėsi į istorijas apie meilę, ilgesį, džiaugsmą ir net praradimus. Kiekviena daina – tarsi atvirukas iš miesto prie Senos, kuriame net vakaro tyla skamba kaip muzika.
Skambės ne tik žinomi šedevrai, bet ir mažiau girdėti, tačiau ne mažiau kerintys kūriniai, leidžiantys pajusti tikrą prancūziškos sielos trapumą ir grožį.
„Kviečiu į vakarą, kuriame širdis plaks prancūzišku ritmu, o žodžiai „La Vie en Rose“ taps ne tik daina, bet ir vakaro jausmu“ – sako Evelina Sašenko.
Programoje dalyvauja: Evelina Sašenko (vokalas), Nerijus Bakula (akordeonas), Paulius Zdanavičius (fortepijonas), Eugenijus Kanevičius (kontrabosas), Robertas Vilčinskas (mušamieji)
Šiaulių LIONS klubo organizuojamo Kalėdinio vakaro metu surinktos lėšos bus skiriamos akliesiems ir silpnaregiams remti ir tęstiniams Šiaulių LIONS klubo labdaros projektams.

Martyno Kavaliausko koncertas
2025-12-12 19:00 | Šiaulių arena
Po stulbinančio koncerto Kauno Dainų slėnyje Martynas Kavaliauskas kyla į aukščiausią karjeros tašką – prasideda svarbiausias ir galingiausias jo koncertinis turas didžiausiose šalies arenose.
Vos nurimus aplodismentams po grandiozinio koncerto Kaune, kuriame tūkstantinė minia mėgavosi ryškiausiais atlikėjo hitais, iki smulkmenų precizišku šou bei įspūdingu scenos dizainu, Martynas – atsižvelgdamas į gerbėjų prašymus – paskelbė džiugią žinią: šis šou keliauja toliau, atnešdamas dar daugiau naujos muzikos, emocijų ir šviesos į kiekvieną miestą, kuriame skambės jo vardas.
NAUJAS ALBUMAS. NAUJAS SKAMBESYS. NAUJA ERA.
12.12 – ŠIAULIAI | ŠIAULIŲ ARENA
12.20 – KAUNAS | KAUNO SPORTO HALĖ
01.09 – KLAIPĖDA | ŠVYTURIO ARENA
01.16 – VILNIUS | TWINSBET ARENA
Martynas kviečia į paslaptingą savo pasaulį ir grįžta su tuo, ko ilgai laukėme: naujas turas, nauja muzika, nauji aukščiai. Scenoje – nesustabdomas veržlumas, energija ir šiuolaikinė lietuviška popmuzika, kuri jungia tūkstančius širdžių.
Tai bus daugiau nei koncertai.
Tai – įspūdingas šou, kuriame susilieja garsas, šviesa, vizualika ir jausmas.
Tai – gyva emocija, išgryninta iki paskutinio akordo.
Tai – atvira istorija, kurioje kiekvienas garsas kalba už save.
Martyno Kavaliausko populiarumas neblėsta: 2024 metų žiemos koncertinio turo bilietai buvo išgraibstyti dar gerokai iki koncertų datos, o tokios jo dainos kaip „Šaltos naktys“, „Karaliai“, „Ant debesų“ ar „Nežaisk“ vien „YouTube“ platformoje skaičiuoja milijonus perklausų.
Koncertai garsėjantys ypatinga atmosfera ir nepamirštama energija visuomet sulaukia didelio gerbėjų susidomėjimo. Talentinga ir veržli kūrybinė komanda ir šįkart pasiruošusi nustebinti – žada vizionierišką požiūrį, ryškų reginį ir jausmą, kuris išlieka. Šis turas – ne tik koncertai, tai – kūrybinis judėjimas, kuris ne tik nustebins, bet ir įkvėps gyventi be ribų.
Koncertuose skambės visų pamilti hitai, bet svarbiausia – pirmą kartą bus galima gyvai išgirsti ir naujas Martyno Kavaliausko dainas, kurios arenose nuskambės pirmąjį kartą.
NĖRA RIBŲ. YRA MOMENTAS, KURIO NEGALI PRALEISTI.

Choreografinė pasaka „Pepės nuotykiai“
2025-12-13 13:00 | Šiaulių kultūros centro Didžioji koncertų salė (Aušros al. 31)
Gruodžio 13 d. 13 val. Šiaulių kultūros centre bus pristatoma choreografinė pasaka „Pepės nuotykiai“.
Šį magija ir burtais apipintą žiemos sezoną kviečiame pasinerti į stebuklingą Pepės pasaulį! Nauja choreografinė pasaka „Pepės nuotykiai“ žiūrovus nukels į nutrūktgalvišką istoriją, kupiną juoko, džiaugsmo ir netikėtų nuotykių. Spektaklyje dalyvauja Šiaulių kultūros centro choreografijos studijos „Aušrelė“ (meno vad. M. Kosaitis ir V. Adomėnaitė-Butnorienė) jaunieji šokėjai, kurie savo grakščiais judesiais ir charizma sukurs nepakartojamą pasakos atmosferą.
„Pepės nuotykiai“ – istorija įkvėpta ne pačios pasakos, o personažo. Ši interpretacija pasakoja apie smalsią ir drąsią Pepę, kuri, netikėtai atsidūrusi stebuklingame, paslaptingame mieste, sutinka naujų draugų, patiria linksmas, kartais juokingas, bet visada nuotaikingas situacijas. Ji keliauja į cirką, mokosi baleto paslapčių, kartu su beždžionėle ir naujai sutikta drauge, miesto gyventojais, cirko artistais, baleto mokiniais ir mokytoja, kepėjais atranda draugystės džiaugsmą bei kūrybos magiją. Spektaklio scenoje žais šviesos ir spalvos, skambės nuostabi, įtraukianti muzika, o visa istorija pasibaigs stebuklingu momentu prie pagrindinio šventinio laikotarpio simbolio – Kalėdų eglutės, kuris sušildys ne tik Pepės širdį – paliks ilgai išliekančius prisiminimus naujiems draugams ir, žinoma, žiūrovams…
Ši žaisminga, nuotaikinga ir žavingai spalvinga choreografinė pasaka – puiki dovana vaikams ir visai šeimai. Ji dovanoja šypsenas, džiaugsmą ir šventinę nuotaiką, kuri lydės visą kalėdinį laikotarpį ir primins, kad stebuklai aplink mus gali nutikti bet kada.

Koncertuoja Grupė 2 – Už laiką
2025-12-13 19:00 | Šiaulių arena
Lietuvos muzikos padangėje puikiai žinomi „Grupė 2 – Karolis ir Donatas“, šiais metais mini veiklos dešimtmetį. „Per visus dešimt metų grupės gerbėjų ir draugų ratas išsiplėtė tiek, kad jau laikas visus sukviesti į didžiąsias arenas atšvęsti muziką ir gyvenimą kartu“, – sako grupės nariai.

„Laikas, tai vienintelis dalykas, kuris labai greitai bėga“, – sako prieš porą metų į grupės veiklą po pertraukos sugrįžęs Donatas Balvočius.
„Kartais reikia negalvoti apie tai, kas buvo bloga, reikėtų prisiminti tai, kas yra gera, bet viskas susideda į bendrą visumą – visi įvykiai nepavaldūs laikui, tačiau jam lekiant, belieka stebėti, kas vyksta gyvenime. Šie momentai labai svarbūs“, – priduria jis.
Prieš keletą metų grupę sukrėtė netikėta žinia – scenos kolegos, D. Čižausko netektis. Netrukus po to, į sceną grįžo grupės narys D. Balvočius. Donatas pasakoja, kad įvykiai savotiškai palydėjo į naują etapą:
„Užsidarėme įrašų studijoje, pasijungėme garso kolonėles, mikrofonus ir tiesiog perdainavome visas dainas, kurias turėjome dainuoti arenoje. Pastebėjau, kaip nuoširdžiai manęs klausosi scenos partneris Karolis – tai man paliko didžiausią įspūdį ir padrąsino – grupei viskas bus gerai. Nuoširdų mūsų atsidavimą kartu tęsti grupės veiklą netrukus pajautė ir visa publika. Tai buvo naujo etapo pradžia“, – prisimena Donatas.
Kalbėdamas apie geriausius laikus, grupės vokalistas Karolis akcentuoja ne tik laiką scenoje, bet ir savo šeimos indėlį į tai, kuo jis yra šiandien:
„Jeigu nebūtų šeimos, gal nebūtų ir manęs, tokio stipraus žmogaus, ne tik šiam pasauly, bet ir scenoje. Kaip šeimoje, taip ir scenoje, reikia jausti didelę atsakomybę ir pats geriausias laikas būna po koncertų, kai gerbėjai prieina ir pasidžiaugia, kad mes vieninteliai, kurie prie jų prieina, apkabina. Ir tai yra tiesa, nesvarbu, ar tai būtų restoranas, ar arena“, – apie stiprų ryšį su gerbėjais pasakoja K. Akulavičius.
Grupė 2 – Karolis ir Donatas – puikiai žinomi atlikėjai ir dainų autoriai Karolis Akulavičius ir Donatas Balvočius dalijasi džiugia žinia – gerbėjus ir draugus šių metų gruodį jie pakvies į net tris – Klaipėdos „Švyturio“, Šiaulių ir Kauno „Žalgirio“ arenas.
„Už laiką“, „Atskirai sunku“, „1000 metų“, „Prisiminimai“, „Kai kas vakarą“, „Prisėdai šalia“, „Na, o kaip Tau dabar?“, „Iš mano širdies“, „Kiek daug…“ „Man nesvarbu“, „Lakūno sapnas“, „Ar mylėti nori tu?“ – tai dar tikrai ne visas, laiko patikrintų ir klausytojų pamiltų dainų sąrašas. Dainos, kurias norisi visiems niūniuoti, šokti ir dainuoti kartu.
„Pernai surengėme turą po Lietuvą – visi bilietai buvo išparduoti, koncertuose apsilankė 20 tūkst. žmonių, todėl supratome, kad į nedideles erdves gerbėjai tiesiog netilps“, – dalijasi grupės nariai.
Koncertų turas „Už laiką“ – gruodžio 13-ąją – Šiaulių arenoje.

MERRY CHRISTMAS GRAND CONCERT Dniepro valstybinis teatras
2025-12-16 18:00 | Koncertų salė „Saulė”
MERRY CHRISTMAS GRAND CONCERT
Kalėdinis koncertas
Dnipro Akademinio operos ir baleto teatro gastrolės tik gruodžio 16 d. Saulė koncertų salėje.
„60 artistų • 1000 emocijų • Neužmirštamos Kalėdos”
Pasitikite Kalėdų stebuklą, kurį kurs 60 operos ir baleto teatro artistų!
Simfoninis orkestras • Choras • Baletas • Operos solistai (sopranas, tenoras, baritonas) • Estrados dainininkai.
Po triumfo sulaukusių gastrolių po Didžiąją Britaniją teatras pristato grandiozinį Kalėdų šou, kuriame klasika susitinka su šiuolaikine muzika, artistai sukurs Kalėdų pokylio atmosferą, kilnią ir iškilmingą, kupiną magijos ir gyvo scenos alsavimo.
Programoje – geriausi trijų šimtmečių kalėdiniai kūriniai: nuo klasikinių Strauss šedevrų iki šiuolaikinių Mariah Carey ir Pentatonix hitų:
Klasikinis didingumas:
„Christmas Overture” — Samuel Coleridge-Taylor
Iškilmingi valsai — Johann Strauss
„Carol of the Bells” — kultinė MAGIX versija
„Sleigh Ride” — Leroy Anderson su baleto artistais
Mėgstamiausi šventiniai hitai:
” All I Want For Christmas Is You” — Mariah Carey puikioje soprano interpretacijoje
„Happy Xmas (War Is Over)” — John Lennon, atliekamas baritono ir choro
„Let It Snow” — Frank Sinatra stiliumi
„Santa Claus Is Coming to Town” — įkvepianti klasika
ABBA kalėdiniai hitai „Jingle Bell Rock” — šventinė energija
Grandiozinis finalas:
„That’s Christmas to Me” (Pentatonix) — visi 60 atlikėjų vienu metu pasirodyme, stebinančiame emocinio poveikio jėga!
Prieš jus atsivers tikras Kalėdų stebuklas – išskirtinis vakaras, kuriame kiekvienas pasirodymas tampa atskiru stebuklingos Kalėdų knygos skyriumi, pasakojamu scenos kalba.
Kodėl MERRY CHRISTMAS GRAND CONCERT yra ypatingas:
Klasikinių kūrinių iš šiuolaikinių hitų sintezė
Nepriekaištingas aukščiausio lygio artistų pasirodymas
Profesionalumas ir teatro „auksiniai balsai“
Kiekvienas pasirodymas — atskiras meno kūrinys

Programa, skirta plačiausiai auditorijai.
Čia kiekvienas ras kažką sau: teatro mėgėjai įvertins rafinuotumą ir gilumą, muzikos gerbėjai – nepriekaištingą orkestro skambesį ir galingus balsus.
Padovanokite sau ir artimiesiems neužmirštamą vakarą — susitikimas, kuriame muzikos didybė, šokio magija ir choro dvasingumas susipina į Kalėdų pasaką.
Nepamirškite – pradėkite Kalėdų sezoną tikra švente!

Akustinis vakaras su Agne Michalenkovaite ir Severinu Norgaila
2025-12-18 19:00 | Šiaulių kultūros centro Rėkyvos kultūros namai (Energetikų g. 7)
Gruodžio 18 d. 19 val. Šiaulių kultūros centro Rėkyvos kultūros namuose vyks akustinis vakaras su Agne Michalenkovaite ir Severinu Norgaila.
Šis koncertas – tarsi maloni kelionė per kalėdines melodijas, širdį glostančias akustines aranžuotes ir nuotaikingus interpretacijų akcentus.
Programoje – žinomų kalėdinių dainų bei autorinių kūrinių akustinės versijos, kurios kviečia klausytis, džiaugtis ir kartu patirti šventinę nuotaiką. Intymioje koncerto aplinkoje kiekvienas garsas ir žodis taps dalimi bendro šventinio stebuklo, kuriame muzika jungs klausytojus su jausmu, šiluma ir bendryste.
Koncertas, skirtas visai šeimai – tiek vaikams, tiek suaugusiems – norintiems ramiai pasinerti į Kalėdų laukimo nuotaiką, pasidžiaugti muzika ir kartu dalintis šventine atmosfera.
Įėjimas su nemokamais kvietimais, kuriuos nuo gruodžio 2 d. platina Šiaulių kultūros centro kasa, Rėkyvos kultūros namai ir www.ticketmarket.lt. Kvietimų skaičius ribotas.

Kalėdinių giesmių vakaras
2025-12-19 18:30 | Prisikėlimo aikštė
Gruodžio 19 d. 18.30 val. Prisikėlimo aikštėje vyks Kalėdinių giesmių vakaras.
Dalyvauja Šiaulių kultūros centro kamerinis choras „Atžalynas“ (meno vad. M. Žalalis).
Renginio trukmė: ~30 min.

Koncertas "Šventinis GRAND Karnavalas"
2025-12-19 19:00 | Šiaulių arena
„Šventinis Grand karnavalas“ – šlagerių karaliai didžiosiose Lietuvos arenose
Gruodžio mėnesį Lietuvos muzikos padangę sudrebins išskirtinis renginys – „Šventinis Grand karnavalas“. Jis ant vienos scenos suburs ryškiausias mūsų šalies populiariosios muzikos žvaigždes. Atlikėjai leisis į nepakartojamą turą per didžiausias Lietuvos arenas ir koncertų sales.
Didžiosiose šalies arenose pasirodys ne vieną dešimtmetį scenos viršūnėse esantys atlikėjai: Žilvinas Žvagulis, Vytautas Šiškauskas, Aistė Pilvelytė, Irena Starošaitė, Edmundas Kučinskas ir visada publiką įaudrinanti grupė „Patruliai“. Už gerą nuotaiką ir šypsenas žiūrovų veiduose bus atsakingas publikos numylėtinis renginio vedėjas Dainius Martinaitis.
Koncertų metu skambės visiems lietuviams puikiai pažįstamos legendinės dainos bei daugybė kitų kūrinių, kurie jau dešimtmečius lydi lietuvišką muzikos sceną, šventes, šokius ir radijo programas. Šventinė atmosfera, gyvai atliekami šlageriai ir visų laikų mėgstamiausi hitai nepaliks abejingų – žiūrovai kviečiami ne tik klausytis, bet ir dainuoti bei šokti kartu. „Šventinio Grand karnavalo“ koncertų datos ir vietos:

„Šventinio Grand karnavalo“ turas prasidės gruodžio 12 d. Panevėžio Kalnapilio arenoje.
Gruodžio 19 d. renginys persikels į Šiaulių areną.
Klaipėdos Švyturio arenoje koncertas vyks gruodžio 22 d.
Gruodžio 27 d. Lietuvos grandai aplankys Vilniaus Compensa koncertų salę.
Finalinis didžiausias šou įvyks gruodžio 29 d. Kauno „Žalgirio“ arenoje.

Tai vienintelis tokio masto projektas šventiniu laikotarpiu, kuriame vienoje scenoje susiburs Lietuvos muzikos grandai. Jie kartu sukurs nepamirštamą reginį ir padovanos įsimintinų akimirkų savo gerbėjams. Koncertas žada ne tik nostalgišką kelionę per lietuviškos muzikos istoriją, bet ir šiuolaikišką, energingą šou, kuris suvienys kartas ir dovanos tikrą šventę sielai.
Renginio bilietus platina bilietai.lt. Žiūrovai kviečiami pasirūpinti bilietais kuo anksčiau – vietų skaičius ribotas, o susidomėjimas milžiniškas. Nepraleiskite progos tapti šios muzikos šventės dalimi – „Šventinis Grand karnavalas“ laukia jūsų!

Daddy Was A Milkman akustiškai
2025-12-19 19:00 | Koncertų salė „Saulė”
Po akimirksniu išparduoto koncerto Vilniuje, Šv. Kotrynos bažnyčioje, „Daddy Was A Milkman” sulaukė didžiulio susidomėjimo ir papildomų koncertų pageidavimų iš savo klausytojų.
Atliepiant juos, gruodžio mėnesį atlikėjas kviečia į dar vieną ypatingą šventinį koncertą – gruodžio 19 d. Šiauliuose, koncertų salėje „Saulė“.
Šie vakarai – tai galimybė artėjančių švenčių laukimą pripildyti muzikos, jaukumo ir šilumos. „Daddy Was A Milkman” kūryba, atpažįstami hitai ir ypatinga atmosfera sukurs progą pabūti drauge, pasinerti į muziką ir ramiai stabtelti metų pabaigoje.
Prieš dešimt metų debiutavęs „Daddy Was A Milkman“ greitai pelnė melomanų ir muzikos kritikų simpatijas. Geriausias to įrodymas – anšlaginiai koncertai: nuo debiutinio albumo „Daydreaming“ pristatymo 2016 m. vasarą iki įspūdingų pasirodymų Trakų pilyje ir „Žalgirio“ arenoje. Atlikėjas pelnė „M.A.M.A.“ apdovanojimus („Metų proveržis“, „Metų elektronikos atlikėjas“), o jo koncertai sėkmės sulaukė ne tik Lietuvoje – anšlagai lydėjo ir Rygos „Palladium“ klube bei Rygos arenoje.
Daddy Was A Milkman – „Breathe In”
Šiemet Daddy Was A Milkman pristatė naująjį albumą „Quite Something“ ir surengė kūrybos dešimtmečiui skirtą grandiozinį koncertą Vilniaus Kalnų parke. Vasarą kartu su gitaros virtuozu iš Latvijos Gintu Smukais jis pristatė ypatingus akustinius pasirodymus Palangoje, Nidoje ir Kaune.
Gruodžio mėnesį atlikėjas drauge su scenos bičiuliu Gintu sugrįžta su specialia akustine programa, kurioje gerai pažįstamos dainos suskambės naujai – jautriai, intymiai ir šventiškai.

Legendinis miuziklas VELNIO NUOTAKA
2025-12-20 18:00 | Šiaulių arena
Žiemą didžiausiose šalies arenose atgims legendinis kino miuziklas „Velnio nuotaka“
Metų pabaigoje didžiausiose Lietuvos arenose bus pristatytas unikalus projektas – legendinis kino miuziklas „Velnio nuotaka“ atgims visiškai nauju formatu! Pirmą kartą istorijoje vienas geriausių visų laikų lietuviškų filmų bus pristatytas akompanuojant Kauno miesto simfoniniam orkestrui ir ritmo grupei, dalyvaujant mišriam chorui ir žymiems Lietuvos dainininkams. Pagrindinius vaidmenis atliks – Povilas Meškėla (Baltaragis), Ona Kolobovaitė (Jurga, Marcelė), Rūta Lukoševičiūtė (Uršulė), Vidas Bareikis (Pinčiukas), Egidijus Bavikinas (Girdvainis), Ištvanas Kvikas (Raupys), Laurynas Baškys (Anupras).
Scenoje matysime per 100 atlikėjų, įspūdingus šviesos efektus, o didžiuliame ekrane – nemirtingąją „Velnio nuotaką“. Lietuvos kino centro (LKC) iniciatyva filmas yra suskaitmenintas ir restauruotas 4K raiška, jį lydės gyvai atliekama genialioji Viačeslavo Ganelino muzika ir nuostabūs Sigito Gedos tekstai, tad žiūrovų laukia didžiulė puokštė nepakartojamų įspūdžių ir emocijų.
Pasirodymai įvyks: lapkričio 29 d. – „Kalnapilio“ arenoje, Panevėžyje; gruodžio 6 d. – „Žalgirio“ arenoje, Kaune; gruodžio 13 d. – „Švyturio“ arenoje, Klaipėdoje ir gruodžio 20 d. – „Šiaulių“ arenoje, Šiauliuose.
Jurgos arija – https://youtu.be/RqfG338pWMo
1974 metų muzikinis kino filmas „Velnio nuotaka“, sukurtas Kazio Borutos romano „Baltaragio malūnas“ motyvais, jau seniai yra tapęs Lietuvos kino klasika ir mylimas jau ne vienos kartos žiūrovų. Filmo scenarijaus autoriai – Arūnas Žebriūnas ir Sigitas Geda, kompozitorius – Viačeslavas Ganelinas, režisierius – Arūnas Žebriūnas, operatorius – Algimantas Mockus, dailininkė – Filomena Linčiūtė-Vaitiekūnienė, choreografas – Adomas Gineitis. Pagrindiniuose vaidmenyse: Jurga ir Marcelė – Vaiva Mainelytė (dainavo Asta Chomentauskienė), Girdvainis – Regimantas Adomaitis (dainavo Vytautas Kernagis), Pinčiukas – Gediminas Girdvainis (dainavo Jonas Rupša), Uršulė – Regina Varnaitė (dainavo Birutė Dambrauskaitė), Baltaragis – Vasilijus Simčičius (dainavo Viktoras Malinauskas), Raupys – Bronius Babkauskas, piršlys Anupras – Juozas Meškauskas (abi partijas dainavo Alfonsas Vaškevičius).
2025 metai neatsitiktinai pasirinkti šio didžiojo areninio projekto įgyvendinimui, nes būtent šiemet minime net keturias svarbias sukaktis, susijusias su „Velnio nuotaka“. Tai – 120-osios maištingos dvasinės prigimties kūrėjo, rašytojo Kazio Borutos (1905 – 1965) gimimo metinės, o jo žymiausiam kūriniui – romanui „Baltaragio malūnas“ (1945) sukanka 80 metų. Taip pat šiemet minime mūsų kino klasiko, Lietuvos nacionalinės kultūros ir meno premijos laureato, režisieriaus Arūno Žebriūno (1930 – 2013) 95-ąsias gimimo metines. Ir dar vienas svarbus jubiliejus – visus šiuos metus savo 80-metį mini miuziklo „Velnio nuotakos“ muzikos autorius, pianistas ir kompozitorius Viačeslavas Ganelinas.
Štai kaip taikliai apie „Velnio nuotaką“ yra pasakęs kino kritikas Saulius Macaitis: „Tai vienas populiariausių ir savičiausių lietuvių filmų. Rinkdamasis ekranizuoti nacionalinės literatūros legendą, A. Žebriūnas daug rizikavo. Pasirinkęs visiškai sąlyginę miuziklo arba roko operos formą, autorius ir pernelyg nenutolo nuo knygos, ir sukūrė visai originalų, pirmiausia kinematografinį kūrinį. Ryškus ir raiškus folklorinis (tiesa, įžūliai modernizuotas) reginys, kurio varomoji jėga – pagavi V. Ganelino muzika, realizuotas smagiai atsipalaidavus. Griaunanti ankstesnių filmų įtvirtintą legendą apie niūrų lietuvio būdą, „Velnio nuotaka“ imponuoja linksma dinamika ir lieka stovėti skyriumi visame Lietuvos kinematografe“.

LEGENDINĖS KALĖDOS su legendiniais Orestu ir Džilda Vaigauskais | N16
2025-12-20 18:00 | Koncertų salė „Saulė”
Legendinės legendos Orestas ir Džilda Vaigauskai kviečia jus į ypatingą šventinį turą – LEGENDINĖS KALĖDOS, kupiną juoko, muzikos ir intymių Kalėdinių istorijų. Kaip sako profesorius Vaigauskas: „Kalėdos mums su mamuku – ne tik šeimos šventė, nes vaikus iš namų jau esam išviję, bet ir ypatingas nuotykis, kurį kasmet išgyvename su smagiu seksualiniu drebuliu ir siurprizais“. Jam antrina ir Džilda Vaigauskienė: „Šiemet lyg šventiniu keksu dalinsimės mūsų su tėveliu karščiausiomis Kalėdinėmis istorijomis su jumis! Kas žino, gal būtent per šitas Kalėdas jūs sužinosite mūsų didžiausią sekretą“. Legendarinio vakaro metu skambės ne tik šventinės dainos, bet ir Kalėdiniai prisiminimai, padėsiantys pajusti tikrą šventinę dvasią. Kartu su charizmatiškuoju profesoriumi Orestu ir žavingąja jo pačiute Džilda vakaras taps ne tik linksmas, bet ir jaukiai nostalgiškas, sklidinas šiltų prisiminimų ir nuotykių. Nepamirškite, kad Vaigauskų istorijos skirtos suaugusiems, nes jos su intymiomis detalėmis, kurios pridės vakarui pikantiškumo! Dėl galimo šalutinio poveikio pasitarkite su gydytoju ar vaistininku!
Bilietai tirpsta greičiau nei Kalėdinis sniegas – nepraleiskite progos!

Renginio trukmė: 1 val. 30 min.
Amžiaus cenzas: N16

Sauliaus Prūsaičio koncertas
2025-12-21 18:00 | Koncertų salė „Saulė”
Pasiimk pačią smagiausią nuotaiką!
Pasikviesk pačius geriausius draugus!
Apsirenk patį ryškiausią drabužį!
IR
Einam šokt!
Garsiai sako Saulius Prūsaitis ir jo muzikantai!
Einam šokt!
Su garsiausiais Sauliaus Prūsaičio hitais!
Einam šokt!
Su išskirtine Sauliaus Prūsaičio energija!
Einam šokt!
Linksmiausiame metų koncerte!

Miuziklas visai šeimai „Kalėdos ant ragų”
2025-12-22 18:30 | Šiaulių arena
Šou miuziklą „Kalėdos ant ragų” rengia jau šeštąjį TV sezoną skaičiuojančio šventinio serialo visai šeimai „Tai bent Kalėdos” autoriai ir kūrėjai.
Kalėdos jau visai ant nosies – čia toks posakis! Visi kalėdinio pasiruošimo darbai sėkmingai nuveikti, dovanos suruoštos, stebuklingos rogės pakrautos – laikas didžiajai Kalėdų nakties kelionei. Tik… Rudolfas, o kur gi Rudolfas?! Kodėl jo niekur nematyti? Jis išdykauja ir pasislėpė ar nutiko jam kas? Be Rudolfo kelionė tiesiog neįvyks ir tada nė vienas pasaulio vaikas nesulauks dovanos! Vaikai nusivils, gal net supyks, o blogiausia – nebetikės stebuklais ir tuomet pasaulį apgaubs liūdesio tamsa…
Netikėjimo ir liūdesio tamsą išsklaidyti gali tik elnias devyniaragis Kalėdų rytą saulę ant ragų parnešdamas, bet, pošimts varveklių, kur dingo pats elnias?!
Ar pavyks stebuklingo miško gyventojams išgelbėti Kalėdas, surasti Rudolfą ir laiku pristatyti dovanas vaikams? Ar sugalvos Senelis, Elfai ir kiti stebuklingo miško gyventojai, kaip išspręsti šią nestebuklingą situaciją? Ar Rudolfui išties kas nutiko, ar gal jis tik juokauja, o gal jis ėmė ir užsispyrė?
Libreto autorius Povilas Laurinkus, režisierius Mykolas Vildžiūnas, dailininkas Grigorijus Zundelovičius, vaizdo projekcijų dailininkė iliustratorė Skirmantė Budvytė. Miuzikle nuskambės naujos dar negirdėtos kalėdinės dainos iš antrosios „Tai bent” vinilinės plokštelės, pasirodysiančios kartu su šou miuziklu šių metų žiemą. Dainų autorė Elfė Aistė Lasytė, muzikos prodiuseris Aurimas Vilkišius, scenoje muziką gyvai atliks instrumentinė ir vokalinė grupė.
Šou miuziklas pasakos istoriją apie tai, kad net ir mažas užsispyrimas gali sukelti didelių rūpesčių ir skatins mažuosius nebūti „ožiukais”, juk verčiau dabintis elniškais ragais. Įvykiai scenoje primins, kad veikdami išvien ir būdami kūrybiški galime įveikti ir didžiausius užsispyrimus, mokys gerumo ir atjautos.
Nebūkite užsispyrę, ateikite ir pamatykite – neišsigąskite Rudolfo ragų!
Vaidina:

Senelis – Julius Žalakevičius
Elfė – Aistė Lasytė
Elfas – Vygandas Vadeiša
Ūdra Pudra – Oneida Kunsunga
Daktaras Pelėdas – Rafailas Karpis
Kiškis Romas – Saulius Baltrūnas
Ponas Padebesys – Evaldas Jaras

“Tai bent” grupė:

Ruonis Juonis (klavišiniai) – Vainius Dovydaitis
Lokys Vacys (mušamieji) – Tomas Chveduk
Ponas Kaminėtojas (gitara) – Martynas Vaidotas

Šou miuziklą „KALĖDOS ANT RAGŲ” kuria „TAI BENT” komanda!
